CELEX: 62011TN0630
Language: et
Date: 2011-12-06 00:00:00
Title: Kohtuasi T-630/11 P: 6. detsembril 2011 Peter Strobli esitatud apellatsioonkaebus Avaliku Teenistuse Kohtu 29. septembri 2011 . aasta otsuse peale kohtuasjas F-56/05: Strobl versus komisjon

18.2.2012   
            
            
               ET
            
            
               Euroopa Liidu Teataja
            
            
               C 49/28
            
         6. detsembril 2011 Peter Strobli esitatud apellatsioonkaebus Avaliku Teenistuse Kohtu 29. septembri 2011. aasta otsuse peale kohtuasjas F-56/05: Strobl versus komisjon
   (Kohtuasi T-630/11 P)
   2012/C 49/51
   Kohtumenetluse keel: saksa
   
      Pooled
   
   
      Apellatsioonkaebuse esitaja: Peter Strobl (Besozzo, Itaalia) (esindaja: advokaat H.-J. Rüber)
   
      Teised menetluspooled: Euroopa Komisjon, Euroopa Liidu Nõukogu
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Avaliku Teenistuse Kohtu 29. septembri 2011. aasta otsus kohtuasjas Strobl vs. komisjon,
            
         
               —
            
            
               tunnistada vastustaja 7. oktoobri 2004. aasta määramisotsus tema nimetamise osas ebaõigeks ning tühistada see otsus,
            
         
               —
            
            
               kohustada vastustajat lõpetama kaebuse esitaja diskrimineerimine ning hüvitada talle tekkinud kahju,
            
         
               —
            
            
               mõista vastustajalt välja kõik kohtuasjaga seotud kulud.
            
         
      Väited ja peamised argumendid
   
   Apellatsioonkaebuse toetuseks tugineb apellant järgmistele õigusnormi rikkumistele:
   
               1.
            
            
               Avaliku Teenistuse Kohus on ebaõigesti tuvastanud asjaolud seoses apellandi ametikoha jaoks nõutava töökogemusega.
            
         
               2.
            
            
               Avaliku Teenistuse Kohus on ebaõigesti tuvastanud asjaolud ning vastuoluliselt tõlgendanud tõendeid seoses apellandi määramisega ning selles osas rikkunud põhjendamiskohustust.
            
         
               3.
            
            
               Avaliku Teenistuse Kohus on rikkunud põhjendamiskohustust, kui ta lükkas tagasi apellandi teatud väited.
            
         
               4.
            
            
               Avaliku Teenistuse Kohus on rikkunud põhjendamiskohustust, kui ta kontrollis apellandi palgaastme järgu.
            
         
               5.
            
            
               Avaliku Teenistuse Kohus on puudulikult põhjendanud asjakohase kohtupraktika kohaldatavust.